Enco แจงเพลิงไหม้เป็นพื้นที่ “ผู้เช่า” ในตึกพลังงาน
Enco แจงเพลิงไหม้เป็นพื้นที่ "ผู้เช่า" ชั้น 33 ศูนย์เอนเนอร์ยี่คอมเพล็กซ์ อาคาร A ไร้ผู้บาดเจ็บ-เสียชีวิต
Enco แจงเพลิงไหม้เป็นพื้นที่ "ผู้เช่า" ชั้น 33 ศูนย์เอนเนอร์ยี่คอมเพล็กซ์ อาคาร A ไร้ผู้บาดเจ็บ-เสียชีวิต
7 ส.ค. 2565

นายศิรศักดิ์ จันเทรมะ กรรมการผู้จัดการใหญ่ บริษัท เอนเนอร์ยี่ คอมเพล็กซ์ จำกัด (EnCo) กล่าวว่า เมื่อเวลา 12.34 น. วันนี้ (7 สิงหาคม 2565) เกิดเหตุเพลิงไหม้ขึ้นในพื้นที่ผู้เช่าอาคาร ชั้น 33 ศูนย์เอนเนอร์ยี่คอมเพล็กซ์  (EnCo) อาคาร A
โดยเบื้องต้นทีมบริหารสถานการณ์ฉุกเฉินของศูนย์บริหารอาคาร EnCo พร้อมด้วยเจ้าหน้าที่ดับเพลิงจากสถานีดับเพลิงสุทธิสาร ได้เข้าระงับเหตุเป็นการเร่งด่วน และสามารถควบคุมสถานการณ์ได้เรียบร้อยแล้ว
ทั้งนี้ ไม่มีผู้บาดเจ็บหรือเสียชีวิตจากเหตุดังกล่าว โดยขณะนี้อยู่ระหว่างสอบสวนหาสาเหตุเพลิงไหม้ และจะแจ้งให้ทราบต่อไป